CELEX: 62017CN0306
Language: el
Date: 2017-05-26 00:00:00
Title: Υπόθεση C-306/17: Αίτηση προδικαστικής αποφάσεως την οποία υπέβαλε το Tatabányai Törvényszék (Ουγγαρία) στις 26 Μαΐου 2017 — Éva Nothartová κατά Sámson József Boldizsár

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/8
            
         Αίτηση προδικαστικής αποφάσεως την οποία υπέβαλε το Tatabányai Törvényszék (Ουγγαρία) στις 26 Μαΐου 2017 — Éva Nothartová κατά Sámson József Boldizsár
   (Υπόθεση C-306/17)
   (2017/C 269/11)
   Γλώσσα διαδικασίας: η ουγγρική
   
      Αιτούν δικαστήριο
   
   Tatabányai Törvényszék
   
      Διάδικοι στην υπόθεση της κύριας δίκης
   
   
      Ενάγουσα: Éva Nothartová
   
      Εναγόμενος: Sámson József Boldizsár
   
      Προδικαστικό ερώτημα
   
   Σε περίπτωση ανταγωγής απορρέουσας από διαφορετική σύμβαση ή από διαφορετικά πραγματικά περιστατικά από εκείνα στα οποία στηρίζεται η αγωγή, προκειμένου να καθοριστεί το έχον διεθνή δικαιοδοσία δικαστήριο για να επιληφθεί της ανταγωγής,
   
               α)
            
            
               εφαρμόζεται μόνο το άρθρο 8, παράγραφος 3, του κανονισμού (ΕΕ) 1215/2012 (στο εξής: κανονισμός Βρυξέλλες Iα) (1), δεδομένου ότι είναι η μόνη διάταξη η οποία αφορά την ανταγωγή, ή
            
         
               β)
            
            
               το άρθρο 8, παράγραφος 3, του κανονισμού Βρυξέλλες Iα αφορά μόνο ανταγωγή απορρέουσα από την ίδια σύμβαση ή τα ίδια πραγματικά περιστατικά στα οποία στηρίζεται η αγωγή, με αποτέλεσμα να μην εφαρμόζεται σε ανταγωγή μη απορρέουσα από τα ίδια πραγματικά περιστατικά ή την ίδια σύμβαση και, για τον λόγο αυτό, μπορεί να καθοριστεί βάσει άλλων κανόνων διεθνούς δικαιοδοσίας του κανονισμού Βρυξέλλες Iα ότι το έχον διεθνή δικαιοδοσία δικαστήριο για να επιληφθεί της αγωγής έχει επίσης διεθνή δικαιοδοσία για να επιληφθεί της ανταγωγής;
            
         
      (1)  Κανονισμός (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (EE L 351, σ. 1).